google/wiki40b huggingface dataset:
विद्यालयी मनोविज्ञान

विद्यालयी मनोविज्ञान (School psychology) वह विधा है जो शैक्षिक मनोविज्ञान और विकासात्मक मनोविज्ञान आदि के सिद्धान्तों का उपयोग करते हुए  बच्चों एवं किशोर-किशोरियों के व्यवहार सम्बन्धी स्वास्थ्य तथा सीखने से सम्बन्धित आवश्यकताओं की पूर्ति करता है।
मिसाइल सुरक्षा प्रणाली

मिसाइल सुरक्षा प्रणाली एक प्रणाली है जिसमें आधुनिक हथियारों और प्रौद्योगिकी का उपयोग प्रक्षेपास्त्र हमलों से बचने के लिए किया जाता है। इस प्रक्रिया में प्रक्षेपास्त्र का संसूचन, ट्रैकिंग, अवरोधन और नष्ट करना शामील है। मूलतः इसे युद्ध में प्रतिरक्षा प्रणाली के रूप में पर्युक्त करने के लिए विकसित किया जाता है।
अकतोबे प्रांत

नाम की उत्पत्ति

कज़ाख़ भाषा में 'अक़ तोबे (Ақ төбе)' का मतलब 'सफ़ेद पहाड़' होता है। इसमें बिंदु वाले 'क़' के उच्चारण पर ध्यान दें क्योंकि यह बिंदु-रहित 'क' के उच्चारण से अलग होता है और 'क़रीब' और 'क़ीमत' जैसे शब्दों के 'क़' जैसा होता है।

समुदाय

सन् २००९ की जनगणना के हिसाब से इस प्रांत के ७९% लोग कज़ाख़ समुदाय के थे। इनके अलावा यहाँ रूसी, तातार, यूक्रेनी, जर्मन, कोरियाई, यहूदी, अरमेनियाई, चेचेन और मोलदोवी लोग भी रहते हैं।
चेल्सी एफ़.सी.

इतिहास

1904 में, गस मेअर्स् ने एक फुटबाल मैदान में तब्दील करने के उद्देश्य से स्टैमफोर्ड ब्रिज एथलेटिक्स स्टेडियम का अधिग्रहण किया। जब पास में फुलहैम में इस्के चार्टर के एक प्रस्ताव को ठुकरा दिया गया, तब मेअर्स ने स्टेडियम का उपयोग करने के लिए अपने ही क्लब कि स्थापना करने का निर्णय लिया। पहले से ही नगर में फुलहैम नाम के एक दल मौजूद था, इसलिये नज़दीकि चेल्सी नगर के नाम से न्ये क्लब का नामकरण किया गया; केंसिंग्टन एफसी, स्टैमफोर्ड ब्रिज एफसी और लंदन एफसी जैसे नामों पर भी विचार किया गया था। 10 मार्च 1905 को चेल्सी एफ.सि. को संस्थापित किया गया और निर्वाचन के बाद फुटबॉल लीग मे पदोन्नति मिली।
चुम्बकीय प्रोत्थापन

चुम्बकीय प्रोत्थापन (Magnetic levitation, maglev, या magnetic suspension) किसी वस्तु को केवल चुम्बकीय बल द्वारा लटकाने की क्रिया है। इस प्रक्रिया में वस्तु पर लगने वाले गुरुत्वीय बल एवं अन्य बलों को चुम्बकीय बल के द्वारा संतुलित किया जाता है जिससे वस्तु बिना किसी आधार के (हवा में) लटकी रहती है या हवा में लटके हुए आगे बढ़ती है। इसके दो मुख्य मुद्दे हैं- उत्थान औ्र स्थायित्व। उत्थान द्वारा वस्तु को गुरुत्वाकर्षण विरोधी चुंबकीय बल द्वारा ऊपर उठाया जाता है। स्थायित्व द्वारा यह सुनिश्चित किया जाता है कि वस्तु यादृच्छिक रूप से चुंबकीय क्षेत्र से बाहर न चली जाय। इसका उपयोग चुम्बकीय प्रोत्थापित रेलगाड़ियाँ, वस्तुओं के प्रदर्शन आदि में किया जाता है।
सह-आवास

सह-आवास एक निजी घरों का सुविचारित समुदाय है जो किसी साझी जगह पर बनाए जाते हैं। हर जुड़ा हुआ या एकेला पारिवारिक घर पारम्परिक सुविधाएँ रखता है, जिनमें निजी रसोई शामिल है। साझी जगहें आम तौर से एक साझे घर को सम्मिलित करती हैं, जिसमें एक बड़ी रसोई और भोजनालय, कपड़े धोने का क्षेत्र और मनोरंजन की जगहें शामिल होती हैं। घर के बाहर के साझे क्षेत्र में वाहन-क्षेत्र, टहलने के क्षेत्र, खुली जगह और बगीचे हो सकते हैं। पड़ोसी औज़ार और लॉन-मूवर जैसे संसाधनों को भी मिलकर इस्तेमाल करते हैं।
हर घर की अपनी कमाई और निजी ज़िन्दगी होती है, परन्तु पड़ोसी मिल-जुलकर समुदाय की गतिविधियों और साझी जगह को चलाते हैं। विधिक ढाँचा आम तौर से एक गृहपति संघ या आवास सहकारी समिति होती है। समुदाय की गतिविधियों में समय-समय पर आयोजित साझा भोजन, बैठक और मिलकर काम करने के दिन होते हैं। पड़ोसी दावतों, खेलों, फ़िल्मों या अन्य समारोहों के लिए जमा होते हैं। सह-आवास की सहायता से क्लबों का बनना, बच्चों और बुज़ुर्गों की देख-रेख और कार-पूल करना सम्भव होता है।
सह-आवास पड़ोसियों के बीच आदान-प्रदान को सम्भव करता है जिससे सामाजिक, प्रयोगात्मक, आर्थिक अथवा वातावरण के लाभ प्राप्त होते हैं।

अभिलक्षण

सह-आवास समुदायों में आत तौर कुछ विशेषताएँ समान हुआ करती हैं।
सह-आवास समुदाय आम तौर से संरचित होते हैं -  सैद्धान्तिक रूप से और अक्सर निर्माण के रूप में। इससे अधिक से अधिक सदस्यों के बीच परस्पर आदान-प्रदान सम्भव होता है। पड़ोसियों को प्रोत्साहित किया जाता है कि समुदाय के बीच अपना सहयोग दें और अपने पड़ोसियों पर ध्यान दें। सह-आवास का विकास आम तौर से जान-बूझकर २०-४० घरों तक ही सीमित होता है और ज़्यादातर निवासियों के बीच परस्पर आदान-प्रदान के लिए बहुत बड़ी साझी जगह उपलब्ध होती है।
जहाँ एक ओर सह-आवास का विकास समुदाय की भावना को प्रोत्साहित करने के लिए है, इसके बावजूद निवासियों के बीच उतनी ही व्यक्तिगत निजता बनी रहती है जितनी कि वे बनाए रखना चाहते हैं। यहाँ के निवासी इस बात में सक्षम हैं कि वे मिल-जुलने की सीमा तय करें ताकि वे अपनी निजता और समुदाय के बीच सटीक संतुलन बनाए रखें।
सह-आवास समुदायों में निर्णय लेना आपस में सर्वसम्मति बनाए रखने पर निर्भर है। यहाँ के निवासी साझी जगह घेरते हैं जिसे सब इस्तेमाल करते हैं, जिससे पैसों की बचत होती है; फिर भी, निवासी अपनी जगह को स्वयं भी संभाल सकते हैं जो उनके लिए महत्वपूर्ण है।
सह-आवास समुदायों के निवासी कई बार ऐसे मूल्यों को महत्व देते हैं जिनके लिए सारा समुदाय काम करता है। उदाहरण के तौर पर कई सह-आवास समुदाय संसाधनों का संधारणीय उपयोग करते हैं, जिसके लिए साझी जगह का उपयोग सुविधाजनक सिद्ध होता है।
सहायता फोन सेवा

सहायता फोन सेवा या हेल्प लाइन किसी प्रशासनिक या व्यापारिक संस्था या कंपनी द्वारा आम लोगों की सहायता के लिए उपलब्ध कराए गए फोन नंबर होते हैं। यह सेवा स्थानिय से लेकर अंतर्राष्ट्रीय संस्थाओं या बड़ी कंपनियों द्वारा प्रायः निःशुल्क उपलब्ध कराई जाती है।
सिमरन कौर मुंडी

जीवनी

कौर 13 सितंबर 1989 को मुंबई में जन्मी, वह होशियारपुर, पंजाब के मुंडियन सिख जट्ट परिवार से हैं। उन्होने दो साल तक दिल्ली पब्लिक स्कूल, विजयीपुर, गुना मध्य प्रदेश में पढ़ाई की और बाद में बोर्डिंग स्कूल सिंधिया कन्या विद्यालय, ग्वालियर, मध्य प्रदेश से अपनी स्कूली शिक्षा पूरी की। उन्होंने 2007 में इंदौर के होल्कर कॉलेज ऑफ साइंस इंदौर से अपनी जैव-प्रौद्योगिकी की डिग्री पूरी की। अपनी स्नातक की पढ़ाई के बाद वह वापस मुंबई चली गईं और अंधेरी में फेम सिनेमा के साथ काम किया - एक अतिथि संबंध कार्यकारी के रूप में, जहां उन्होंने विशेष रूप से फिल्म एवं मीडिया उद्योग से पेशेवरों के लिए बुकिंग की।
फेम सिनेमा में काम करते हुए उन्हें भारत और डोरिस द्वारा देखा गया, जो प्रदर्शन व्यवसाय में शीर्ष मेकअप कलाकारों में से एक है। जिन्होंने उन्हें फेमिना मिस इंडिया 2008 प्रतियोगिता में भाग लेने के लिए प्रोत्साहित किया। अपने बेल्ट के तहत कोई औपचारिक मॉडलिंग का अनुभव न होने के बावजूद वह अभी भी देश के लिए प्रतिस्पर्धा करने और खिताब जीतने के लिए आगे बढ़ीं, उन्हें फेमिना मिस इंडिया यूनिवर्स 2008 का ताज पहनाया गया। उन्होंने तब मिस यूनिवर्स 2008 पेजेंट में भारत का प्रतिनिधित्व किया। 13 जुलाई 2008 को वियतनाम के न्हा-ट्रांग में द डायमंड बे रिजॉर्ट, जहां उन्होंने बीच ब्यूटी प्रतियोगिता में प्रथम रनर-अप, इवनिंग गाउन प्रतियोगिता में द्वितीय रनर-अप और नेशनल कॉस्टयूम राउंड में चौथे स्थान पर रहीं।

फेमिना मिस इंडिया 2008

कौर को निवर्तमान शीर्षक धारक पूजा गुप्ता द्वारा फेमिना मिस इंडिया यूनिवर्स 2008 का ताज पहनाया गया।

मिस यूनिवर्स 2008

उन्होंने वियतनाम में आयोजित मिस यूनिवर्स 2008 में भारत का प्रतिनिधित्व किया और विभिन्न प्रारंभिक कार्यक्रमों में स्थान बनाया, वह बेस्ट इन स्विमसूट राउंड में शीर्ष पांच फाइनलिस्टों में से एक थीं, जिन्हें आकर्षक आओ-दाई दौर के शीर्ष 5 में रखा गया था और वह राष्ट्रीय पोशाक पुरस्कार की समूह विजेता थीं।
वैस्टसाइड स्कूल

इतिहास

वैस्टसाइड स्कूल की स्थापना वर्ष 1982 में हुई थी। इसकी स्थापना के पीछे का उद्देश्य गर्ल्स कोम्प्रेहेंसिव स्कूल की छात्राओं को उचित सुविधाएँ उपलब्ध कराना था। गर्ल्स कोम्प्रेहेंसिव स्कूल 1972 में स्थापित हुआ था जिसकी नगरीय क्षेत्र में तीन शाखाएँ थी। वैस्टसाइड स्कूल इन तीनों शाखाओं को आपस में मिला कर बनाया गया था। मूल गर्ल्स कोम्प्रेहेंसिव स्कूल स्वयं भी चार लड़कियों के माध्यमिक विद्यालयों का समामेलन था: लॉरेटो हाई स्कूल, सेंट जोसेफ सेकेंडरी स्कूल, सेंट मार्गरेट स्कूल और सेंट डेविड कॉमर्शियल स्कूल।
निवर्तमान समय में वैस्टसाइड स्कूल में कुल 900 विद्यार्थी और 60 से अधिक अध्यापक हैं।

पाठ्यक्रम व एकल-लिंग शिक्षा

12 वर्ष की उम्र के जिब्राल्टेरियन छात्र एकल-लिंग माध्यमिक विद्यालय में प्रवेश लेते है (इस उम्र समूह से पहली की सारी शिक्षा सहशिक्षा प्रणाली पर आधारित होती है)। आगे के चार वर्ष में विद्यार्थी जनरल सर्टिफिकेट ऑफ़ सेकेंडरी एजुकेशन की तैयारी करते हैं, जिसमें वे अंतिम परीक्षाओं में 16 वर्ष की उम्र में बैठते हैं। विद्यार्थी कुल 10 विषयों तक का चयन कर सकते हैं, जिनमें पाँच विषय (अंग्रेजी, गणित, विज्ञान, धार्मिक अध्ययन और स्पेनिश) अनिवार्य होते हैं। वे विद्यार्थी जो जनरल सर्टिफिकेट ऑफ़ सेकेंडरी एजुकेशन के पश्चात भी अपनी शिक्षा ज़ारी रखना चाहते हैं वे अपने वर्तमान विद्यालय की सिक्स्थ फॉर्म में प्रवेश लेते हैं, बशर्ते न्यूनतम आवश्यकता को पूरा करें जिसमें उनका कम से कम चार विषयों (जिसमें अंग्रेज़ी और गणित साधारणतया शामिल होते हैं) में सी ग्रेड के साथ पास होना अनिवार्य होता है। यहाँ विद्यार्थी दो वर्ष की अवधि के ऐ-लेवल कोर्स को पूरा करते हैं। ऐ-लेवल कोर्स में विद्यार्थियों को हर वर्ष के अंत में एडवांस्ड सबसाइडरी परीक्षाओं में बैठना होता है (एडवांस्ड सबसाइडरी 1 व एडवांस्ड सबसाइडरी 2)। जिब्राल्टेरियन छात्र एक साथ चार विभिन्न विषयों का ऐ-लेवल में चयन कर सकते हैं।
वैस्टसाइड विद्यालय का पाठ्यचर्या यूनाईटेड किंगडम की शिक्षा प्रणाली पर आधारित है। जिब्राल्टर का राष्ट्रीय पाठ्यचर्या इंग्लैंड और वेल्स में लागू शिक्षा प्रणाली से मेल खाता है।
वैस्टसाइड स्कूल सम्पूर्ण जिब्राल्टर में माध्यमिक स्तर की शिक्षा मुहैया कराने वाला दूसरा विद्यालय है। दूसरा विद्यालय बेसाइड सड़क पर स्थित बेसाइड कोम्प्रेहेंसिव स्कूल है जो लड़को का व्यापक विद्यालय है।
अक्षय ऊर्जा

भारत और अक्षय ऊर्जा

देश का अपारम्परिक ऊर्जा कार्यक्रम विश्व के इस प्रकार के विशालतम कार्यक्रमों में से एक है। इसके अन्तर्गत विभिन्न प्रौद्योगिकी, बायोगैस, समुन्नत चूल्हे, बायोमास गैसीफायर, शीघ्र बढ़ने वाली वृक्ष-प्रजातियां, जैवीय पदार्थ का दहन एवं सह-उत्पादन, पवन-चक्कियों द्वारा जल निकासी, वायु टर्बाइनों द्वारा शक्ति का उत्पादन, सौर तापीय व फोटो वोल्टायिक प्रणालियाँ, नागरीय घरेलू तथा औद्योगिक अवजल व कचरे से ऊर्जा उत्पादन, हाइड्रोजन ऊर्जा, समुद्री ऊर्जा, फुएल सेल, विद्युत चालित वाहन (बसें) व परिवहन के लिए वैकल्पिक ऊर्जा स्रोतों पर कार्य हो रहा है।
आने वाले कुछ हजार वर्षों में ही हमारे परम्परागत ऊर्जा स्रोत समाप्त हो जायेंगे। जिसे बनाने में प्रकृति ने लाखों वर्ष लगाएं है उसे हम कुछ ही मिनटों में समाप्त कर देते हैं। पर्यावरणीय प्रदूषण, सामाजिक एवं आर्थिक दबाव तथा राजनीतिक उठापटक समस्या को और गंभीर बनाते हैं। अतएव नवीकरणीय ऊर्जा स्रोतों का विकास व प्रयोग तथा इस हेतु दृढ़ इच्छा शक्ति का होना आज की आवश्यकता है।
रम

रम एक आसुत पेय है जिसे गन्ने के उपोत्पाद, शीरे और गन्ने के रस का पहले किण्वन करके और तत्पश्चात आसवन की प्रक्रिया द्वारा तैयार किया जाता है। आसुत जो एक साफ तरल होता है, को फिर लकड़ी के पीपों में भर कर कई सालों तक परिपक्व करने के लिए रख देते हैं।
साइमन कुज़्नेत्स

आर्थिक विकास

उन्होंने 60 वर्षों तक अमेरिका, जापान और यूरोप के 14 देशों के आर्थिक प्रदर्शन के सांख्यिकीय संकेतकों को एकत्रित करके उनका विश्लेषण किया। इस विश्लेषण के आधार पर उन्होंने अपने आर्थिक विकास के ऐतिहासिक आधार वाले सिद्धांत की स्थापना की। इन अनुभवजन्य अध्ययनों का मूल तत्व यह है कि किसी देश के कुल उत्पाद की वृद्धि का तात्पर्य इसके संपूर्ण आर्थिक ढांचे के गहन परिवर्तन से है।  
यह परिवर्तन आर्थिक जीवन के कई पहलुओं को प्रभावित करता है, जैसे- उत्पादन की संरचना, रोजगार की क्षेत्रीय और व्यावसायिक संरचना, परिवार और बाजार की गतिविधियों के बीच व्यवसायों का विभाजन, जनसंख्या का स्थानिक वितरण, आयु संरचना, आय संरचना और आकार, पूंजी, श्रम और ज्ञान, उद्योग और सरकारी विनियमन का संगठन इत्यादि।  
कुज़्नेत्स के मुताबिक़ इस तरह के बदलाव समाज के समग्र विकास के लिए आवश्यक हैं, और एक बार शुरू होने पर देश के आर्थिक विकास पर प्रभाव डालते हैं। कुज़्नेत्स ने जनसांख्यिकीय प्रक्रियाओं और विशेषताओं के आर्थिक विकास पर होने वाले प्रभाव का भी गहरा विश्लेषण किया। 
अपनी प्रमुख थीसिस में उन्होंने यह तर्क दिया कि वर्तमान के अविकसित देश पहले के अविकासित देशों से भिन्न हैं। अतः ऐसा आवश्यक नहीं है उनकी समस्याएँ और ज़रूरतें वही हों जिनका सामना औद्योगिक देशों ने विकसित होने से पहले किया था। इस प्रकार उन्होंने उस अति-सरल दृष्टिकोण को समाप्त करने में सहायता की जो कहता है कि सभी देशों ने अपने इतिहास में समान "रैखिक चरणों" के माध्यम से विकास किया। इसके परिणामस्वरूप विकास अर्थशास्त्र में अध्ययन को एक नई दिशा मिल गयी, जो कि अब आधुनिक अविकसित देशों के विशिष्ट अनुभवों के विश्लेषण पर केंद्रित है।

कुज़्नेत्स वक्र

उनकी सबसे महत्वपूर्ण सैद्धांतिक अनुसंधान कार्यक्रमों में से एक था कुज़्नेत्स वक्र (Kuznets curve)। ये वक्र आय असमानता और आर्थिक विकास (1955, 1963) के बीच एक उल्टे यू-आकार (U) का संबंध दर्शाते हैं। जहाँ गरीब देशों में आर्थिक विकास ने अमीर और गरीब लोगों के बीच आय असमानता को बढ़ा दिया, वहीं अमीर देशों में आर्थिक विकास ने इस खाई को पाट दिया। विकसित और अविकसित देशों में आय असमानता के पैटर्न को ध्यान में रखते हुए, उन्होंने प्रस्तावित किया कि जैसे ही देश आर्थिक विकास का अनुभव करते हैं, उनमें पहले आय असमानता बढ़ती है और फिर घट जाती है। उनका तर्क यह था कि विकास का अनुभव करने के लिए, देशों को कृषि से औद्योगिक क्षेत्रों में स्थानांतरित करना पड़ता है। जहाँ कृषि आय में बहुत कम भिन्नता होती है, औद्योगीकरण से आय में बड़े अंतर पाए जाते हैं। साथ ही साथ  आर्थिक असमानता का प्राकृतिक चक्र बाजार की ताकतों द्वारा भी संचालित होता है। अतः, जब आर्थिक विकास शुरु होता है तो कुछ लोग ही आय वृद्धि से लाभान्वित होते हैं। बाद में जैसे-जैसे अर्थव्यवस्थाएँ विकास का अनुभव करती हैं, सामूहिक शिक्षा अधिक अवसर प्रदान करती है, जिससे असमानता में कमी आती और जनसंख्या के निचले आय वाले हिस्से को सरकारी नीतियों को बदलने के लिए राजनीतिक शक्ति प्राप्त होती है। उन्होंने कई वर्षों तक शोध करने के पश्चात् 1963 में अपने निष्कर्ष प्रकाशित किए।
त्रिभुजन (सर्वेक्षण)

सर्वेक्षण के सन्दर्भ में, त्रिभुजन (triangulation) किसी बिन्दु की स्थिति ज्ञात करने की वह विधि है जिसमें एक आधार-रेखा के दोनों सिरों से उस बिन्दु की दिशा में बनने वाले दो कोणों को मापकर ही कर लिया जाता है, न कि उस बिन्दु की दूरी मापकर।
२१९७ ईसा पूर्व

२१९७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१९७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फुँएतप्पा

फुँएतप्पा नेपालके मेची अंचलके इलाम जिलाकी एक गाँव विकास समिति है।
फाॅरइवर लिवींग प्रोडक्ट इंटरनेशनल

इतिहास

यह कंपनी 1978 में स्थापित की थी। 40 से भी ज्यादा सालों से एफ एल पी स्वास्थ्य-सौंदर्य के लिए प्राकृतिक के बेहतरीन स्त्रोतों को खोजने और दुनिया तक पहुंचाने में लगा हुआ है ! अपने उत्पादों में चार-पांच बूंद एलोवेरा के मिलाने के बजाए एफ एल पीछे शुद्ध, फ्रेश 100% स्टेबिलाइज्ड एलोवेरा लेते है फिर उसमें अन्य घटक डालते है। अन्य शब्दों में, एफ.एल.पी. के उत्पादों में मुख्य घटक 100% स्थिरीकृत एलोवेरा जेल ही है।फॉरएवर लिविंग प्रोडक्ट (FLP) कहानी एक व्यक्ति और उसके ख्वाब से शुरू होती है कई सालों से बिजनेस के लिए एक ऐसा रस्ता खोज रहे थे जो उनकी जिंदगी के दो लक्ष्य पूरे कर सके :-पहला लोगों को अच्छा स्वास्थ्य मिले और दूसरा पैसे कमाने की आजादी मिले !1978 में उन्होंने बैठक एरीजोना में 43 लोगों को आमंत्रित किया और एक ऐसे सफर की शुरुआत हुई जो व्यापारिक सफलता की अविश्वसनीय मुकाम तक पहुंचा . फॉरएवर लिविंग प्रोडक्ट (FLP) एक आदमी के ख्वाब से लाखों लोगों के ख्वाब में बड़ी तेजी से तब्दील हुआ हमारी उत्पादों की छमता और हमारा विभिन्न प्रकार के सादगी का मतलब हर उस इंसान से था जो अपने जीवन की क्वालिटी बेहतर बनाना चाहता था! फॉरएवर लिविंग प्रोडक्ट्स और उसके अफ्फिलट्स दुनिया में एलोवेरा उगाने वाले सबसे बड़े वितरक है और दुनिया भर में रिटेल बिक्री में 2.5 का आंकड़ा पार कर चुके है! इस बिज़नस में बस 37 सालो की बिक्री में 3 खरब डॉलर का आकड़ा पर कर चुके है! एफ.एल.पी. अपने ख़ुद के 7000 एकड़ खेतों (जो दक्षिण टेक्सास के
रियो ग्रांड वैली, डोमेनिकन रिपब्लिक व मैक्सिको में स्थित है।) में उन्नत तकनीक से अनुकूल जलवायु में एलोवेरा पैदा करते हैं रियो ग्रांड वैली, दक्षिणी टेक्सास, और डोमेनिकन रिपब्लिक के अलावा कैरेबियन के अन्य भागों में एफ.एल.पी. का अपना एलोवेरा वृक्षारोपण है और इसके उगने की प्रक्रिया की परिचर्या विशेषज्ञों देखरेख में कई जाती है। अंकुर से लेकर इसके फसल आने, निर्माण व अंतत: उत्पाद वितरण तक की पूरी प्रक्रिया एफ. एल. पी. द्वारा स्वयं ही की जाती है। इसे सप्लाई या उत्पादन के लिए किसी और पर निर्भर नहीं रहना पड़ता। 1986 के शुरूआती दौर में एफ.एल.पी. के एलोवेरा जेल, एलोवेरा जूस, व नेक्टर को पहली बार न सिर्फ इंटरनेशनल एलो साइंस काउंसिल के उच्च मानकों के अनुसार पाया, बल्कि उनसे बेहतर घोषित किया गया, साथ ही अनुमति दी गई कि वे अपने उत्पादों पर सील ऑफ एप्रूवल दर्शा सकते है। फ्रेमवर्क लिविंग प्रोडक्ट्स हिंसामुक्त जीवन में विश्वास करता है और इसलिए ऐसे उत्पाद निर्माण करते हैं जिनका पशुओं पर परीक्षण नहीं किया जाता। एफ एल पी के उत्पाद कोशर रेटिंग द्वारा प्रमाणित है यह महत्वपूर्ण रेटिंग पाने के लिए एक प्रतिनिधि “रैबाई” सर्टिफाइड लेबोरेटरी में उपस्थित रहता है और प्लांट का चलना, फार्मुला, पूरी प्रकिया व घटकों की बारीकी से जांच करता है। उसके पश्चात ही रेटिंग आबंटित की
जाती है। ये प्रतीक एक आश्वासन है कि यह उत्पाद विश्व में बेहतरीन है। इस्लामिक सोसाईटी ऑफ केलिफोर्निया द्वारा एफ एल पी के कुछ उत्पादों को जॉच कर प्रमाणित किया गया है कि वे उत्पाद गुणवत्ता की सभी आवश्यकताओं को पूरा करते है व समाज में स्वीकारणीय है। एफ.एल.पी. इंडिया को इंडियन डायरेक्ट सेलिंग एसोसिएशन (आई. डी. एस. ए.) का सदस्य होने पर गर्व है। एफ.एल.पी. इंडिया का पिछले साल तक का वार्षिक ग्रोथ 62% था और विश्व में रिटेल बिक्री में 2.5 अरब डालर का आंकड़ा पार कर गया। साथ ही साथ 162+ देशों में 9.5 मिलियन से
अधिक वितरक है।
एयर टुंगारा

यह विश्व की एक प्रमुख वायुयान सेवा हैं।
मल्लाह

मल्लाह भारतवर्ष की यह एक आदिकालीन मछुआरा जाति है। मल्लाह जाति मूल रूप से हिन्दू धर्म से सम्बंधित है। यह आखेटक अर्थात शिकारी जाति है। इनका उल्लेख महाभारत एवं रामायण जैसे भारत के प्राचीन धार्मिक ग्रन्थों में मिलता है। यह जाति प्राचीनकाल से जल, जंगल और ज़मीन पर आश्रित है। यह बहुत ही कठिन संघर्ष परिश्रमी करने वाले होते हैं
अनुमंडलाधिकारी

उप प्रभागीय न्यायाधीश अथवा उपखण्ड मजिस्ट्रेट (एसडीएम) एक पद है जो कई स्थानों पर जिला उपखंड के आधिकारिक मुखिया को मिलता है तो कई जगहों पर प्रशासनीक अधिकारी को। कई स्थानों पर यह जिले से निम्न स्तर के अधिकारी को भी दिया जाता है जो सम्बंधित देश की सरकारी संरचना पर निर्भर करता है। भारत में दण्ड संहिता १९७३ के अनुसार उपखंड अधिकारी को विभिन्न कार्यकारी और न्यायिक अधिकार प्राप्त हैं। sdm and pcs
विद्याललेखा रमन

जीवनी

उनका जन्म ४ नवंबर १९९१ चेन्नई, तमिलनाडु, भारत मे हुआ था। अभिनेता मोहन रमन की बेटी, विद्याललेखा ने गौतम मेनन की २०१२ की द्विभाषी फिल्मों नीता एन पोन्संस्थानम और योटो वेल्लिपोयिन्धी मानसु में पहली बार शुरुआत की।
सिरमौर

सिरमौर  राजपूूूत बिहार राज्य के मगध क्षेत्र में एक प्रमुख राजपूत वंश है।सिरमौर का अर्थ सिर का मुकुट अथवा सिर का मौर (सर्वश्रेष्ठ)होता है। इनके बारे में कहा जाता है कि ये मध्यकालीन बिहार के राजनीतिक इतिहास में बड़ी महत्वपूर्ण भूमिका निभाई थी।दक्षिण बिहार के गया में इनका गढ़ है।     वंश परिचय  :-                                                       सिरमौर राजपूत का संबंंध राजपूत में प्रसिद्ध  बैस वंश से है।इस वंश के सबसे बड़ा राजा हर्षवर्द्धन थे,जिन्होंने 7वी शताब्दी में उतरी भारत के सम्पूर्ण क्षेत्रों पर राज किया था।हर्ष के मृत्यु के बाद इस वंश का शाशन कमजोर होता चला गया। फिर 1230ई. में राजा अभयचंद सिंह ने बैसवारा में भर जाति के राजाओं को हराकर वहां फिर से बैस राजपूतो का राज्य बैसवारा की स्थापना किया। सिरमौर राजपूतों का संबंध बैसवारा के शाही राजपरिवार से था,जो सबसे पहले गया में आकर यहां के कुछ स्थानों पर अधिकार कर लिया। इनकी वीरता को देखकर एक महान राजा ने राजपूतो के सिरमौर की उपाधि दी। यहां आकर इन्होंने अपनी वीरता से गया जिले के एक बड़े क्षेत्रो पर अधिकार कर लिया।आज भी सबसे ज्यादा सिरमौर राजपूत गया जिले में ही निवास करते है।                                           *                                 प्रसििद्ध व्यक्ति :-                                                                                                       * राजा हर्षवर्धन:-  भारतवर्ष के महान राजा आर्यावर्त्त का अंतिम हिन्दू सम्राट          *   #              राजा सुहेलदेव बैस:-महमूद गजनवी के भांजे सालार मसूद गाज़ी के हराकर हिंदुत्व की रक्षा किया।                     * #मेजर ध्यानचंद सिंह:- हॉकी के जादूगर।                         *#  रूप सिंह:- हॉकी के महान खिलाड़ी और ध्यांचन्द के छोटे भाई।                                                                             *# राणा बेनीमाधव सिंह:- बैसवारा में एक रियासत शंकरपुर के जमींदार राजा अंग्रेज़ो को कई युद्धों में हराया और दो वर्षों तक रायबरेली को आज़ाद रखा।।      *# राजा रामबक्श सिंह:- बैसवारा के एक और रियासत डौडियाखेड़ा के अंतिम राजा अंग्रेज़ों को युद्ध मे कई बार हराया अंत मे अंग्रेज़ो द्वारा 1858 में फाँसी दे दिया गया।।                                                                            *# राजा शालिवाहन:- उज्जैन के राजा विक्रमादित्य को युद्ध में हराया।
कामचलाऊ विस्फोटक युक्ति

कामचलाऊ विस्फोटक युक्ति (improvised explosive device (IED)) ऐसे बम को कहते हैं जो परम्परागत सैनिक कार्य के लिये निर्मित और प्रयुक्त बमों से भिन्न होते हैं। ये बम भी परम्परागत सैनिक विस्फोटकों से ही बने होते हैं (जैसे आर्टिलरी राउन्ड से) और इनमें कोई विस्फोतक मेकेनिज्म लगी होती है। ये प्रायः सड़कों के किनारे लगाये जाने वाले बम होते हैम और भारी आतंकवादी कार्वाइयों में देखे जाते हैं।
वाणी की वक्रता

दोहराव

कई जीभ ट्विस्टर्स लय और अनुप्रास के एक संयोजन का उपयोग करते हैं। उनमें दो या दो से अधिक ध्वनियों का अनुक्रम होता है, जो अक्षरों के बीच जीभ की स्थिति को फिर से सही करने की जरूरत पैदा करता है और तब तक वही ध्वनि अलग-अलग अनुक्रमों में दोहरायी जाती है। उदाहरण के लिए, अनुक्रम सी सेल्स सी शेल्स... मेंद शेल्स सी सेल्स.." में वक्ता को श और स के बीच तेजी से ध्वनि बदलनी होती है।
एक अन्य उदाहरण है, बेट्टी बॉटर ( ):
बेट्टी बॉटर बौट अ बिट ऑफ बटर

द बटर बेट्टी बॉटर बौट वाज़ अ बिट बिटर

एंड मेड हर बैटर बिटर.

बट अ बिट ऑफ़ बेटर बटर मेक्स बेटर बैटर.

सो बेट्टी बॉटर बौट अ बिट ऑफ़ बेटर बटर

मेकिंग बेट्टी बॉटर्स बिटर बैटर बेटर।
1979 में गेम्स मैगज़ीन में निम्नलिखित ट्विस्टर ने एक प्रतियोगिता में ग्रांड पुरस्कार जीता:
शेप श्वाब शौप्ड एट स्कॉट श्नैप्स शॉप;

वन शॉट ऑफ़ स्कॉट श्नैप्स स्टॉप्ड श्वाब वॉच.
और एक अन्य प्रसिद्ध है, "शी सेल्स"
शी सेल्स सी शेल्स बाई द सी शोर.

द शेल्स शी सेल्स श्योर आर सी शोर शेल्स,

फॉर इफ शी सेल्स सी शोर शेल्स एस सी शेल्स,

द शेल्स शी सेल्स आर सी शोर शेल्स।
कौन सा शब्द अगला कहना है से पाठकों को उलझा देने के लिए प्रत्यावर्तन शब्दों का उपयोग किया जा सकता है:
पर्पल, पेपर, पीपल

पर्पल, पीपल, पेपर

पीपल, पर्पल, पेपर

पेपर, पर्पल, पीपल
कुछ टंग ट्विस्टर्स कम शब्द या वाक्यांश वाले होते हैं, जो तब जीभ ट्विस्टर्स बन जाते हैं, जब उन्हें तेजी से दोहराया जाता है। (अक्सर "इसे तेजी से पांच बार (या तीन, दस, आदि) कहो")। ''टॉय बोट , पैगी बाबकॉक, यूनीक न्यूयार्क, रबर बेबी बगी बंपर, आयरिश रिस्ट‍वाच और रेड लेदर, येलो लेदर उदाहरणों में शामिल हैं. बिग ह्विप एक दूसरा वाक्यांश है, जो कुछ लोगों के लिए बोलना कठिन होता है, क्योंकि "जी" और "ह्व" की ध्वनि के बीच होठों के जल्दी-जल्दी घुमाव की जरूरत होती है।

अभिज्ञान (संकेत-शब्द) के साथ तुलना

अभिज्ञान किसी भाषा में वैसे वाक्यांश हैं, जिसका उच्चारण वैसे व्यक्ति के लिए कठिन होता है, जो मूल रूप से उसे बोलनेवाला नहीं है और उसे एक प्रकार का जीभ की वक्रता कहा जा सकता है। एक उदाहरण है जॉर्जियाई ध्वनि baq'aq'i "ts'q'alshi q'iq'inebs (" जल में एक मेंढक बोलता है"), इसमें "क्यू" शीघ्रता से निगलने जैसा आवाज करता है। एक और उदाहरण के रूप में, चेक और स्लोवाक strč prst skrz krk (अपने कंठ में एक अंगुली डालो) कहना स्वरों के अभाव में एक गैर-देश के व्यक्ति को दिक्कत पैदा करता है, हालांकि "आर" शब्दांश चेक और स्लोवाक में एक आम ध्वनि वाला शब्द है।

साहित्य

डाक्टर सियस द्वारा बच्चों के लिए लिखी गई किताब फॉक्स इन सॉक्स में कठिन अंत्यानुप्रास वाले टंग ट्विस्टर्स हैं।
डी मोनार्किया

डी मोनार्किया इटली के प्रसिद्ध कवि दांते एलीगियरी की महान रचना है। यह धर्म-निरपेक्ष एवं धार्मिक शक्तियों पर एक टीका है। यह कृति लैटिन भाषा में रची गई है। इसका रचना काल है १३१२-१३१३ ई.।
वोपदेव

वोपदेव विद्वान्, कवि, वैद्य और वैयाकरण ग्रंथाकार थे। इनके द्वारा रचित व्याकरण का प्रसिद्ध ग्रंथ 'मुग्धबोध' है। इनका लिखा कविकल्पद्रुम तथा अन्य अनेक ग्रंथ प्रसिद्घ हैं। ये 'हेमाद्रि' के समकालीन थे और देवगिरि के यादव राजा के दरबार के मान्य विद्वान् रहे। इनका समय तेरहवीं शती का पूर्वार्ध मान्य है।
ये देवगिरि के यादव राजाओं के यहाँ थे। यादवों के प्रसिद्ध विद्वान् मंत्री हेमाद्रि पंत (हेमाड पंत) का उन्हें आश्रय था। "मुक्ताफल" और "हरिलीला" नामक ग्रंथों की इन्होंने रचना की। हरिलीला में संपूर्ण भागवत संक्षेप में आया है।
बोपदेव यादवों के समकालीन, सहकारी, पंडित और भक्त थे। कहते हैं, वे विदर्भ के निवासी थे। उन्होंने प्रचुर और बहुविध ग्रंथों की रचना की। उन्होंने व्याकरण, वैद्यशास्त्र, ज्योतिष, साहित्यशास्त्र और अध्यात्म पर उपयुक्त ग्रंथों का प्रणयन करके अपनी बहुमुखी प्रतिभा का परिचय दिया। उन्होंने भागवत पर हरिलीला, मुक्ताफल, परमहंसप्रिया और मुकुट नामक चार भाष्यग्रंथों की सरस रचना की। उन्होंने मराठी में भाष्यग्रंथ लेखनशैली का श्रीगणेश किया।
भोमट

भोमट राजस्थान का एक पहाड़ी इलाका है । यह क्षेत्र भील बाहुल्य क्षेत्र है । भोमट क्षेत्र  ही मुगलकाल के दौरान मेवाड़ शासकों की शरण स्थल रहा । भोमट के राजा राणा पूंजा भील रहे जो कि एक बहादुर , निडर और एक शक्तिशाली भील राजा थे । राणा पूंजा भील द्वारा महाराणा प्रताप को से गई सहायता युगों युगों  तक स्मरणीय है । राणा पूंजा भील ने सभी भील समुदाय को एकजुट कर रखा था ।
देवेन भोजानी

प्रारंभिक जीवन

भोजानी सिंधी हैं.

शिक्षा

उन्होंने अपनी स्कूली शिक्षा गोकलिबाई पुणमचंद पीतांबर हाई स्कूल, विले पार्ले, मुंबई से पूरी की है।
भोजानी ने एसवीकेएम के एनएमआईएमएस, मुंबई से वाणिज्य में स्नातक की पढ़ाई पूरी की। उन्होंने दक्षिणी कैलिफोर्निया विश्वविद्यालय में फिल्म निर्देशन का अध्ययन किया।.